Book or Screen - Astrodienst Guest user u1353401274
29-Sep-2016, 10:56 UT/GMT Die prentjie wat verdwyn hoe langer jy daarna kyk … | Maroela Media
Die prentjie wat verdwyn hoe langer jy daarna kyk …
Grafika via NightBreeze13, Reddit
Kyk mooi na die aangehegte foto. Fokus op die middelpunt. Ná ŉ paar sekondes sal jy sien dat dit begin verdof en binne ongeveer ŉ minuut sal al die kleure verdof sodat jy net ŉ wit agtergrond sien.
Totdat jy jou oë knip.
Sodra jy jou oë beweeg, of weer aandag gee aan die foto, sal die kleure weer verskyn.
Dis ŉ optiese illusie genaamd “Troxler se effek”, vernoem na Ignaz Troxler, ŉ Switserse dokter, politikus en filosoof wat in 1780 gebore is. Hy het ŉ lang loopbaan gehad, maar is veral bekend vir hierdie spesifieke effek wat hy ontdek het.
Die beelde verdwyn natuurlik nie regtig nie, dis maar net ŉ illustrasie van hoe ons brein duisende sensasies hanteer. Sonder dat ons dit besef, filtreer die brein eksterne inligting, sodat ons op die belangrike inligting kan fokus.
Die brein sny visuele prikkels uit wat nie verander nie, en daarom verdof die kleure in hierdie foto. Wanneer jy op die middelpunt fokus, “besluit” die brein dat die vorms nie belangrik is nie, en vul die res van die beeld met die wit buiterand.
Vreugdes van wêreld se oudste man: warmbronne en lekkergoed
Vrou red eekhoring danksy TV-program se opleiding
Naomi · 8 maande gelede
Vreemde, niks vertoon wit nie, niks verdwyn nie, inteendeel die middelste kol waarop en fokus verdonker. Selfs die 3d prente wat mens key wat die voorwerpe uitstaan…ek sien die anders om, die voorwerp skuif agtertoe. Dit wat ander voor sien en staan uit, sien ek vreeslik diep agter. Weet iemand dalk hoekom.?
Elmer Swanepoel · 8 maande gelede
Dit werk nie vir my nie.
Daar is seker maar iets verkeerd met my, want wraggies, daai prentjie bly nes dit is – gaan nie weg nie en die wit verskyn ook nie, my oge is seker maar te skerp daarvoor …………
Ogies · 8 maande gelede
Dit werk! Ongelooflik hoe wonderlik die brein is!
Moenie jou oë rond beweeg nie, kyk net stip op een plek dan lyk dit soos mis wat voor die prent in beweeg soos hy witter word maar hy raak nie heeltemal weg nie.
izette · 8 maande gelede
Sjoe….dis wonderlik…..het met my gewerk
Ek is kleurblind en dit werk nie vir my nie, dit lyk die heletyd dieselfde
ROZELLE · 8 maande gelede
Ongelooflik… Fokus op een punt sonder om jou oë te knip. Dit werk regtig so. Mens se brein is ongelooflik.
johan II · 8 maande gelede
Dit werk! Na n minuut sit my foon se skerm af, dan verdwyn alles!
Net so! Hahaha😁
Het met my gewerk.